নগরবাড়ী নদীবন্দর নির্মাণ কাজ শুরু হচ্ছে বৃহস্পতিবার নগরবাড়ী নদীবন্দর নির্মাণ কাজ শুরু হচ্ছে বৃহস্পতিবার – News Pabna
৫৯২৩
পাবনা প্রতিনিধি : প্রয়োজনীয় সুবিধাদিসহ পাবনা জেলার বেড়া উপজেলার আমিনপুরের নগরবাড়ীতে নদীবন্দর নির্মাণ করতে যাচ্ছে অভ্যন্তরীণ নৌপরিবহন কর্তৃপক্ষ (বিআইডব্লিউটিএ)।
নৌপরিবহন প্রতিমন্ত্রী খালিদ মাহমুদ চৌধুরী নগরবাড়ী ঘাটে নদীবন্দর নির্মাণ কাজের আনুষ্ঠানিকভাবে উদ্বোধন করবেন বৃহস্পতিবার (২৭ ফেব্রুয়ারি)।
৫১৩ কোটি ৯০ লাখ টাকা ব্যয়ে নির্মিত এ প্রকল্প শেষ হবে ২০২১ সালের ৩০ জুন। বুধবার (২৬ ফেব্রুয়ারি) নৌপরিবহন মন্ত্রণালয় থেকে পাঠানো এক সংবাদ বিজ্ঞপ্তিতে এ সব তথ্য জানানো হয়েছে।
নগরবাড়ী ঘাটে কোনো সরকারি বা বেসরকারি প্রাতিষ্ঠানিক সুবিধাদি না থাকায় নগরবাড়ী এলাকায় আধুনিক বন্দর অবকাঠামো নির্মাণের লক্ষ্যে প্রকল্পটি গ্রহণ করা হয়েছে।
প্রকল্পের মূল কাজগুলো হলো- ভূমি উন্নয়ন, ড্রেজিং, পাকা জেটি, তীর রক্ষা বাঁধ, সংযোগ সড়ক, স্টিল গ্যাংওয়ে, পন্টুন, কাটাতারসহ সীমানা প্রাচীর, যাত্রী ছাউনি, পাকা সিঁড়ি, গুদাম, উন্মুক্ত মজুদ স্থান, বন্দর ভবন, প্রশাসনিক ভবন, পরিদর্শন বাংলো, ডরমিটরি ও পাইলট হাউজ নির্মাণ।